Искәндәр Фәйзуллин

**Искәндәр Фәйзуллин**, Искәндәр Газиз улы Фәйзуллин (*[[1911 ел]]ның [[27 март]]ы — [[1988 ел]]ның [[28 июль|28 июле]], [[Норильск]]*) — ерак һәм үтә ерак араларга йөзүче-марафончы, «Труд» спорт җәмгыятендә (*[[Норильск]]*) тәрбияләнгән, йөзү буенча ССРБ атказанган спорт мастеры (*[[1949 ел|1949]]*), үтә ерак араларга йөзү буенча РСФСР (*[[1932 ел|1932]]-[[1968 ел|1968]]*), Европа (*[[1953 ел|1953]]*) рекордчысы, һөнәри тренер, спорт һәм балалар табибы, спорт журналисты,  (*[[Норильск|Норильск шәһәрендәге]]*) беренче йөзү бассейнының беренче директоры, Бөек Ватан сугышында катнашкан хәрби табиб, гвардия майоры, ССРБ һәм А.П. Завенягин исемендәге Норильск тау-металлургия комбинатының хезмәт ветераны.

## Тәрҗемәи хәле

1911 елның 27 мартында туган. 1932 елның 31 июлендә Кызыл гаскәрдә хезмәт иткәндә 15 *км* киңлектәге күлне йөзеп чыга.
1934-1935 еллардан тренер-укыту эшендә.

## Бөек Ватан сугышы
Бөек Ватан сугышында чаңгы полкы медпунктының өлкән табибы буларак Мәскәүне саклый. 
4нче гвардия һава-десант бригадасының бригада табибы, 347нче гвардия Вена полкының өлкән табибы буларак Маҗарстан, Австрия, Чехословакияне азат итүдә катнаша.

## Сугыштан соң
1959-1963 елларда Поляр аръягында беренче ачылган Норильскидагы «Заполярник» йөзү бассейны директоры.

1963-1969 елларда шәһәр хастаханәсендә  буенча табиб һәм балалар хастаханә-шифаханә берләшмәсендә дәвалау физик тәрбиясе кабинеты мөдире.

1970 елдан янәдән Норильск йөзү бассейнында: тренер һәм табиб.

1986-1988 елларда «Заполярник» спорт клубының тарих-методик үзәге җитәкчесе.

Сәламәт яшәү рәвешен һәм йөзүне пропагандалаучы 35 китап, шуның эчендә «Плавание и гребля»  (*М. : Речиздат, 1952*), «Массовые и дальние проплывы» (*М.: Воениздат, 1954*), «Как научить детей плавать» (*М.: Изд-во ДОСААФ, 1966*), «Пловцы Заполярья» (*М.: Советская Россия, 1977*) китап һәм брошюраларының авторы һәм автордашы.

Норильскида чирек гасыр яши, 1988 елның 28 июлендә вафат, Норильск зиратында .

## Кызыклы факт
Ерак араларга йөзү белән шөгыльләнгән елларында барлыгы 24 марафонда катнаша, 1 276 *км* йөзеп үтә.

1937 елда Кара диңгездә (*[[Туапсе]] янында*) 60-70 *км* га, 1945 елның 12 августында Будапешт тирәсендә Дунай буйлап 100 *км* га (*17:54:47 вакыт белән [[Маҗарстан|маҗар]] йөзүчесе Лабури Кальмонның [[1930 ел]]да 72 км йөзү рекордын уза*), 1949 елда Идел буйлап 150 *км* га, 1953 елда Амур буйлап 200 *км* га (*бу рекордлы күрсәткеч 24 ел тора — [[1977 ел]]да  [[италия]]ле Паоло Донаджио [[Сицилия]]дән [[Тунис]]ка кадәр 100 сәгать эчендә 225 км араны йөзеп үтә* ), 1960 елда Норильскида Долгое күлендә 25 *км* га, 1968 елда (*57 яшьтә*) Новосибирск тирәсендә Об елгасы буйлап 50 *км* га йөзү марафонында катнаша һәм җиңә.

## Хәтер

2016 Норильск йөзү бассейны (*Красноярский крае, Норильск, Үзәк район, Комсомол ур., 13*) диварына истәлек тактасы куела.

## Чыганаклар
# Татарский энциклопедический словарь. Казань: Институт татарской энциклопедии АН РТ, 1999. ISBN 0-9530650-3-0

## Сылтамалар
*  И.Г. Фәйзуллин «Милләттәшләр» порталында
*  Есть на кого равняться. «Заполярная правда» (Норильск), 12.04.2016

## Искәрмәләр

Төркем:Бөек Ватан сугышында катнашучылар
Төркем:Табиблар
Төркем:ССРБ атказанган спорт осталары
Төркем:Тренерлар
Төркем:Йөзүчеләр
Төркем:Спортчылар